Държавен вестник, бр. 66, 2023 г., стр. 33

БРОЙ  66	
Д Ъ Р Ж А В Е Н  В Е С Т Н И К 	
СТР.  33  
бр. 17, 77 и 102 от 2018 г., бр. 17, 24, 58 и 101 
от 2019 г., бр. 71 и 99 от 2020 г. и бр. 62 от 
2022 г.) се създава нов чл. 43а:
„Национална информационна система за 
превенция и защита от педофилия и Наци­
онален регистър за случаите на педофилия
Чл. 43а. (1) Министерството на вътрешни­
те работи създава и поддържа Национална 
информационна система за превенция и за­
щита от педофилия и Национален регистър 
за случаите на педофилия, осъществени на 
територията на страната, или по отношение 
на български граждани в чужбина, които са 
потърсили помощ и подкрепа и на лицата, 
осъдени за престъпления по раздел VIII 
„Разврат“ от Наказателния кодекс, извърше­
ни спрямо малолетни и непълнолетни лица, 
наричан по-нататък „Национален регистър“, 
както и издаване на справки и удостоверения 
за вписаните обстоятелства.
(2) Националният регистър е част от наци­
оналната информационна система по ал. 1 и 
съдържа безсрочно електронна база актуални 
данни за следните обстоятелства, които под­
лежат на вписване в него: 
1. актовете на сексуално посегателство 
срещу малолетни и непълнолетни, по които 
има постановени присъди;
2. данни за извършителите;
3. вид престъпление;
4. продължителност на извършването;
5. причинени противоправни последици 
и вреди;
6. история на извършените престъпления 
и на наложените за тях наказания и мерки, 
а също и за настъпила реабилитация;
7. база данни за чужди граждани, получи­
ли статут на продължително, постоянно или 
дългосрочно пребиваване в България, които 
са осъдени в други държави за сексуални 
престъпления.
(3) Министерството на вътрешните работи 
осигурява регистрирането, съхраняването 
и поддържането в актуално състояние на 
данните по ал. 1, като също така осигурява 
взаимодействието с чужди информационни 
системи за обмен на информация, касаеща 
случаите на педофилия и относно осъдените 
лица за престъпления по раздел VIII „Разврат“ 
от Наказателния кодекс, извършени спрямо 
малолетни и непълнолетни лица.
(4) Информацията, подлежаща на вписва­
не в Националната информационна система, 
редът за събирането и предоставянето є, 
организацията и функционирането на систе­
мата и нивото на достъп, както и начинът на 
взаимодействието є с чужди информационни 
системи се определят с наредба, издадена от 
министъра на вътрешните работи.
(5) Органите на Министерството на вътреш­
ните работи и съдебната власт предоставят 
на Националната информационна система 
информацията за данните по ал. 1 по ред, 
определен с наредбата по ал. 4.
(6) Органите на изпълнителната власт, на 
местното самоуправление и местната адми­
нистрация, Държавната агенция за закрила на 
детето, Агенцията за социално подпомагане, 
общинските комисии за детето, Народното 
събрание и органите на съдебната власт имат 
право на достъп, осигуряван от Министер­
ството на вътрешните работи до данните 
в Националната информационна система. 
Достъпът е безплатен.
(7) Лицата, осъществяващи по занятие 
дейности с малолетни и непълнолетни, са 
задължени да извършват справки с подаване 
на писмено заявление в Националния регистър 
относно гореописаните обстоятелства по ал. 1 
при сключването на трудови и граждански 
договори с работници и служители. Справките 
са безплатни. Наличието на такова обстоя­
телство е основание за отказ от сключване 
на трудов или граждански договор.
(8) Задължените лица по ал. 7, както и 
условията и редът за искането и за предоста­
вянето на информация се определят с наредба 
на министъра на вътрешните работи. Полу­
чената информация може да бъде използвана 
само във връзка със и в кръга на дейността 
на нейния заявител, който няма право да я 
разгласява.
(9) Не се вписват, нито се предоставят 
лични данни на пострадали лица, нито други 
обстоятелства, касаещи личността им, които 
биха могли да доведат до тяхното иденти­
фициране, а обстоятелствата се вписват при 
спазване на ограниченията по чл. 11а и 16.
(10) При случаи на възобновено наказател­
но производство и последваща постановена 
оправдателна присъда, предходно вписаните 
обстоятелства относно осъждането се зали­
чават изцяло с обратна сила.“
§ 34. В 12-месечен срок от обнародването 
на този закон в „Държавен вестник“ Минис­
терството на вътрешните работи изгражда 
Националната информационна система за 
превенция и защита от педофилия и регистъра 
по чл. 43а от Закона за закрила на детето.
§ 35. Законът влиза в сила от 1 януари 
2024 г., с изключение на:
1. параграф 8 относно чл. 6а и 6б, § 12 и 
32, които влизат в сила от деня на обнарод­
ването на този закон в „Държавен вестник“;
2. параграф 8 относно чл. 6д, който влиза 
в сила 12 месеца след обнародването на този 
закон в „Държавен вестник“.
Законът е приет от 49-ото Народно събрание 
на 21 юли 2023 г. и е подпечатан с официалния 
печат на Народното събрание.
Председател на Народното събрание: 
Росен Желязков
5833